Põhiseaduskomisjon - Riigikogu
Põhiseaduskomisjon saatis esimesele lugemisele riigivalitsemise põhimõtted
Riigikogu põhiseaduskomisjon saatis tänasel istungil esimesele lugemisele otsuse eelnõu, millega soovitakse panna paika…
Riigikogu põhiseaduskomisjon otsustas tänasel istungil saata esimesele lugemisele eelnõu, mis reguleerib Ühendkuningriigi kodanike…
Põhiseaduskomisjon saatis isikuandmete kaitse seaduse eelnõu teisele lugemisele 13.11.2018
Põhiseaduskomisjon arutas meedia esindajatega isikuandmete kaitse seaduse eelnõu 16.10.2018
Põhiseaduskomisjoni esimees Marko Pomerants kohtus Prantsusmaa senati liikmetega 17.09.2018
Kõik komisjoni teated Kõik komisjoni pressiteated
Põhiseaduskomisjoni istungid on esmaspäeviti, teisipäeviti ja neljapäeviti.
Vaata Riigikogu nädala töögaafikut (PNG)
Mida teeb põhiseaduskomisjon?
Põhiseaduskomisjon on Riigikogu alatine komisjon, mille töövaldkond on piiritletud põhiseaduslike aspektidega. Komisjon menetleb muu hulgas põhiseaduse muutmise seaduse eelnõusid ning Riigikogu, Vabariigi Presidendi, Vabariigi Valitsuse, Riigikontrolli, kohtute ja õiguskantsleri tegevust reguleerivaid eelnõusid, samuti kodakondsust, välismaalasi ja valimisi käsitlevaid eelnõusid.
Töö eelnõudega
Eesti Vabariigi põhiseadus on meie elu aluspõhimõtteid sätestav tüvitekst, mis on teiste õigusaktide suhtes ülimuslik. Põhiseaduskomisjon menetleb juhtivkomisjonina:
Põhiseaduse muutmise seaduse eelnõusid
Riigikogu, Vabariigi Presidendi, Vabariigi Valitsuse, Riigikontrolli, kohtute ja õiguskantsleri tegevust reguleerivaid eelnõusid
Riigikogu, Vabariigi Presidendi, Euroopa Parlamendi ja kohaliku omavalitsuse volikogu valimisi ning rahvahääletust käsitlevaid seaduseelnõusid
Eesti kodakondsuse andmise aluseid ning Euroopa Liidu kodanike ja teiste välismaalaste õiguslikku seisundit käsitlevaid eelnõusid
Isikuandmete kaitset, avalikku teenistust, haldusmenetlust ja riigivastutust reguleerivaid eelnõusid
Muid riigi põhiseadusliku korra seisukohalt olulisi riigi- ja haldusõiguse valdkonda kuuluvaid seaduseelnõusid
Ühtlasi menetleb põhiseaduskomisjon juhtivkomisjonina ülalnimetatud valdkondi käsitlevaid välislepingute ratifitseerimise seaduste, Riigikogu otsuste, avalduste, deklaratsioonide ja pöördumiste eelnõusid.
Peale selle menetleb põhiseaduskomisjon Riigikogu erikomisjonide ning uurimis- ja probleemkomisjonide moodustamise otsuse eelnõusid, samuti põhiseaduses sätestatud riigi kõrgemate ametiisikute (riigikohtunikud, riigikontrolör, õiguskantsler) ametisse nimetamise eelnõusid.
Põhiseaduskomisjon annab oma töövaldkonna piires Euroopa Liidu asjade komisjonile ja väliskomisjonile arvamusi Euroopa Liidu õigusaktide eelnõude kohta. Komisjon kujundab ka seisukoha kõikide Vabariigi Presidendi poolt välja kuulutamata jäetud seaduste põhiseadusele vastavuse kohta.
Põhiseaduskomisjoni partnerid
Telefon: 631 6442
E-post: pohiseaduskomisjon@riigikogu.ee
Ametnike e-post: pohiseadus.ametnik@riigikogu.ee
Karita Karotam
E-postkarita.karotam@riigikogu.ee
Kristo Varend
Gretchen-Annette Mägi
E-postgretchen-annette.magi@riigikogu.ee
Karin Tuulik
Viimati muudetud: 08.06.2017